钦定古今图书集成/明伦汇编/官常典/第739卷 > 蒋贤 陈伯安 金声 丘绅 朱用之 钱
## 钦定古今图书集成/明伦汇编/官常典/第739卷 > 蒋贤 陈伯安 金声 丘绅 朱用之 钱

英

按《明外史安宣传》：“杨虎之蹂躏河南也，流劫至灵璧，
知县陈伯安、主簿蒋贤御之，兵败，伯安被执，贤死之。
别贼攻陷睢宁，知县苏霄不能御，主簿金声、丘绅、义
士朱用之奋勇迎战，死于贼。事闻，赠贤灵璧知县，声、
绅睢宁知县，并录其子，用之亦被恤。”

按《凤阳府志》：“贤，陕西陇州人。正德六年任主簿。性严
毅，佐县多治绩。流贼杨虎入寇，贤率民兵与寿州指
挥钱英御之，俱被执。贤骂贼不屈，遂为所害，英亦死
之。与陈伯安立为三忠祠。”